AstraZeneca HQ in Cambridge UK - D Wells - CC - via Wikimedia Commons  Id-Danimarka waqqfet temporanjament l-użu tal-vaċċin COVID-19 prodott minn AstraZeneca wara li rreġistrat diversi każijiet ta' emboli tad-demm (bloodclots) fost persuni mlaqqma b'dan il-vaċċin. Dan tħabbar mill-awtorità tas-saħħa Daniża. Il-Ministru tas-Saħħa tal-pajjiż, Magnus Heunicke, fi tweet qal li l-awtoritajiet tas-saħħa tal-pajjiż, minħabba miżuri ta' prekawzjoni, issospendew it-tilqima tal-AstraZeneca wara sinjal ta' effett serju possibbli fil-forma ta' tagħqid tad-demm fatali. Vi handler tidligt, det skal undersøges grundigt #COVID19dk — Magnus Heunicke (@Heunicke) March 11, 2021 'Bħalissa mhux possibbli li jiġi konkluż jekk hemmx konnessjoni. Id-deċiżjoni kienet li naġixxu kmieni u kollox jiġi investigat bir-reqqa.' L-EMA, iktar kmieni, ħabbret li ma kienx hemm evidenza bejn il-vaċċin tal-AstraZeneca u każijiet simili fl-Awstrija. Aqra aktar L-Awstrija tissospendi konsenja tal-vaċċin tal-AstraZeneca